b'\n_START_ARTICLE_\nMarinkovac\n_START_PARAGRAPH_\nMarinkovac je oto\xc4\x8dek v skupini Peklenskih otokov v Dalmaciji._NEWLINE_Oto\xc4\x8dek le\xc5\xbei okoli 1,8 km zahodno od mesta Hvara in ima povr\xc5\xa1ino 0,681 km\xc2\xb2. Najvi\xc5\xa1ji vrh dose\xc5\xbee vi\xc5\xa1ino 47 mnm, dol\xc5\xbeina obale, ki je zelo raz\xc4\x8dlenjena meri 6,34 km. Na oto\xc4\x8dku je ob zahodni obali v zaliv\xc4\x8dkih s prodnato pla\xc5\xbeo ve\xc4\x8d sidri\xc5\xa1\xc4\x8d za manj\xc5\xa1a plovila. Globina morja je od 5 do 12 m. Za goste treh restavracij je na razpolago nekaj boj za privez in manj\xc5\xa1i pomol\xc4\x8dki pred restavracijami, kjer pa morje ni tako globoko kot pri bojah.'